DA Den Europæiske Unions Tidende C 405/1

DEN BLANDEDE PARLAMENTARISKE FORSAMLING FOR PARTNERSKABSAFTALEN MELLEM PÅ DEN ENE SIDE MEDLEMMERNE AF GRUPPEN AF STATER I AFRIKA, VESTINDIEN OG STILLEHAVET OG PÅ DEN ANDEN SIDE DEN EUROPÆISKE UNION OG DENS MEDLEMSSTATER

PROTOKOL FRA MØDET MANDAG DEN 19. JUNI 2017

(2017/C 405/01)

INDHOLD

Højtideligt åbningsmøde 2

Møde i Den Blandede Parlamentariske Forsamling 2

Den Blandede Parlamentariske Forsamlings sammensætning 2

1. Vedtagelse af dagsordenen (AP102.196) 2

2. Godkendelse af protokollen fra det sidste møde under den 32. samling i Den Blandede Parlamentariske Forsamling (EUT 170, 30,5,2017) 2

3. Meddelelser fra formændene, bl.a. om Præsidiets beslutninger af 18. juni 2017 2

4. Redegørelse ved Neven Mimica, medlem af Kommissionen med ansvar for internationalt samarbejde og udvikling 3

5. Drøftelse med Neven Mimica, medlem af Kommissionen med ansvar for internationalt samarbejde og udvikling — catch-the-eye 3

6. Spørgsmål til Kommissionen 3

7. Kommissionens opfølgning af beslutninger fra Den Blandede Parlamentariske Forsamlings 32. samling 4

8. Migration: Status 4

9. Beretning fra de økonomiske og sociale partnere 4

PROTOKOL FRA MØDET MANDAG DEN 19. JUNI 2017

(Mødet åbnet kl. 11.00)

Højtideligt åbningsmøde

Talere:

Angelo Farrugia, formand for Repræsentanternes Hus på Malta, Mémounatou Ibrahima, fungerende medformand for Den Blandede Parlamentariske Forsamling AVS-EU, Louis Michel, medformand for Den Blandede Parlamentariske Forsamling AVS-EU, og Marie-Louise Coleiro Preca, Republikken Maltas præsident.

(Mødet blev udsat kl. 12.20 og genoptaget kl. 15.18.)

FORSÆDE: Louis MICHEL

Medformand

Møde i Den Blandede Parlamentariske Forsamling

Formanden bød alle deltagerne velkommen.

Den Blandede Parlamentariske Forsamlings sammensætning

Formanden meddelte, at medlemslisten for Den Blandede Parlamentariske Forsamling, som fremsendt af myndighederne i AVS-landene og Europa-Parlamentet, ville blive vedføjet protokollen som bilag.

1. Vedtagelse af dagsordenen (AP102.196)

Indlæg: Abderrahmane Marrakchy (Mauretanien), fungerende medformand Mémounatou Ibrahima, medformand Louis Michel, Michael Gahler og Catherine Bearder.

Afgørelse: For at lette medlemmernes afrejse, ville afstemningen blive forsøgt foretaget så tidligt som muligt om eftermiddagen onsdag den 21. juni 2017. Sekretariatet ville udarbejde et ajourført udkast til dagsorden og arbejdsprogrammet for plenarforsamlingen, som ville blive forelagt Forsamlingen.

2. Godkendelse af protokollen fra det sidste møde under den 32. samling i Den Blandede Parlamentariske Forsamling (EUT 170, 30,5,2017)

Protokollen godkendtes.

3. Meddelelser fra formændene, bl.a. om Præsidiets beslutninger af 18. juni 2017

Formanden redegjorde for resultaterne af Præsidiets møde den 18. juni 2017.

Der var blevet truffet følgende beslutninger:

a) De faste udvalg skulle udarbejde følgende betænkninger. Udvalget om Politiske Spørgsmål — Forholdet mellem AVS-landene og EU efter Cotonou-aftalens udløb: En stærk parlamentarisk dimension Udvalget om Økonomisk Udvikling, Finanser og Handel — Konsekvenserne af den ulovlige handel med plantebeskyttelsesmidler, såsæd og andre driftsmidler i landbruget for AVS-landenes økonomier Udvalget om Sociale Anliggender og Miljø — De samfundsmæssige og miljømæssige konsekvenser af urbaniseringen, navnlig hvad angår en forsvarlig forvaltning af industri- og husholdningsaffald i AVS-landene

b) Det blev bekræftet, at forsamlingens 34. samling ville finde sted fra den 18. til den 20. december 2017 i Vestindien.

c) Det 14. regionalmøde ville finde sted i Port Vila i Vanuatu fra den 19. til den 21. juli 2017.

d) Forsamlingen ville afgive en erklæring om klimaforandringer.

e) Det ville blive tilstræbt at tilrettelægge møderne mellem plenarsamlingerne på en sådan måde, at præsidiemøderne kunne finde sted onsdag eftermiddag og udvalgsmøderne torsdag formiddag og eftermiddag.

4. Redegørelse ved Neven Mimica, medlem af Kommissionen med ansvar for internationalt samarbejde og udvikling

Neven Mimica, medlem af Kommissionen med ansvar for internationalt samarbejde og udvikling, fokuserede i sin redegørelse på den nye europæiske konsensus om udvikling og om det kommende topmøde mellem EU og Afrika, der var berammet til november 2017 i Côte d'Ivoire. I lighed med 2030-dagsordenen var den nye europæiske konsensus om udvikling bygget op omkring de fem »P«er: people, the planet, prosperity, peace and partnership. (mennesker, jordkloden, velstand, fred og partnerskab). Den bekræftede endnu en gang, at fattigdomsbekæmpelse fortsat var det centrale i EU's udviklingspolitik, og at målet for officiel udviklingsbistand skulle udgøre 0,7 af bruttoindlandsproduktet. Den fælles meddelelse om nye impulser i partnerskabet mellem Afrika og EU indeholdt konkrete forslag til en køreplan for 2018-2020.

5. Drøftelse med Neven Mimica, medlem af Kommissionen med ansvar for internationalt samarbejde og udvikling — catch-the-eye

Indlæg: Bogdan Brunon Wenta, Norbert Neuser, Halifa Sallah (Gambia), Michael Gahler, Jomo Mfanawemakhosi Dlamini (Swaziland), Joseph Owona Kono (Cameroun), María Lidia Senra Rodríguez, Michel Kamano (Guinea), Cécile Kashetu Kyenge, Sebastian Kopulande (Zambia), Worlea Saywah Dunnah (Liberia), Clifford André (Seychellerne), Maria Heubuch, Hermann Razafindravelo (Madagaskar), Adjedoue Weidou (Tchad), Oumouri Mmadi Hassani (Comorerne) og Ben Abdallah Banda (Ghana).

Drøftelsen fokuserede på den foreslåede europæiske eksterne investeringsplan og den private sektors rolle i udviklingen. Talerne understregede behovet for at forbedre erhvervs- og investeringsklimaet i mållandene og for at støtte industrialiseringen i Afrika. Videnskabens og teknologiens rolle som vækstfaktor blev også nævnt. Mange gav udtryk for bekymring over forbindelserne mellem sikkerhed, migration og udvikling. Andre talere fokuserede på de gældende fiskeriaftaler, kvindernes rolle i udviklingsprocessen og de små ø-staters særlige behov. Andre talere nævnte spørgsmålet om sammenhæng mellem samarbejdsrammen efter Cotonou-aftalens udløb og det kommende topmøde mellem EU og Afrika.

Kommissionsmedlem Mimica besvarede spørgsmålene i den rækkefølge, de var stillet.

6. Spørgsmål til Kommissionen

Der var stillet i alt 17 spørgsmål til Kommissionen

Kommissionen havde tidligere besvaret spørgsmålene skriftligt. Kommissionsmedlem Mimica besvarede tillægsspørgsmål til de oprindelige spørgsmål.

Mundtligt tillægsspørgsmål nr. 1 af Oumouri Mmadi Hassani (Comorerne) om en fiskeforarbejdningsfabrik på Comorerne

Mundtligt tillægsspørgsmål nr. 3 fra Norbert Neuser om gennemførelsen af de europæiske partnerskabsaftaler

Mundtligt tillægsspørgsmål nr. 5 af Kashetu Kyenge om sammenhængen mellem bistand og migrationspolitik

Mundtligt tillægsspørgsmål nr. 8 fra Maria Arena om gennemførelsen af IGAD-tilsagnene

Mundtligt tillægsspørgsmål nr. 12 fra Catherine Bearder om indikatorer for ulovlig handel med vilde dyr og planter

Mundtligt tillægsspørgsmål nr. 15 fra Enrique Guerrero Salom om reproduktiv sundhed

Mundtligt tillægsspørgsmål nr. 16 af Julie Ward private investeringers rolle i bekæmpelsen af sult og underernæring

Mundtligt tillægsspørgsmål nr. 17 af Clifford André (Seychellerne) om sikkerheden til søs i Det Indiske Ocean

Stillerne af spørgsmål nr. 6, 9, 10, 11 og 14 havde ingen tillægsspørgsmål.

Stillerne af spørgsmål nr. 4, 7 og 13 var ikke til stede.

7. Kommissionens opfølgning af beslutninger fra Den Blandede Parlamentariske Forsamlings 32. samling

Kommissionsmedlemmet henviste til et mødedokument om de foranstaltninger, som Kommissionen og Unionens højtstående repræsentant for udenrigsanliggender og sikkerhedspolitik havde truffet i anledning af de beslutninger, der blev vedtaget af Den Blandede Parlamentariske Forsamling AVS-EU i Nairobi (Kenya) i december 2016.

8.

Migration: Status

Debat med Vincent Cochetel, De Forenede Nationers Højkommissariats (UNHCR's) særlige udsending for situationen i det centrale Middelhavsområde.

Vincent Cochetel, De Forenede Nationers Højkommissariats (UNHCR's) særlige udsending for situationen i det centrale Middelhavsområde, indledte med at understrege forskellen mellem flygtninge og økonomiske migranter. Der fandtes for øjeblikket 67 millioner tvangsfordrevne i verden. For så vidt angik Middelhavsruten var situationen for flygtninge/migranter, som i øjeblikket var strandet i Libyen katastrofal, idet der var beretning om omfattende krænkelser af menneskerettighederne. Vincent Cochetel insisterede på behovet for skræddersyet støtte til oprindelses- og transitlande for at hjælpe dem med at klare deres særlige situation. Ødelæggelse af forretningsmodelen for den ulovlige menneskesmugling forudsatte et samarbejde på alle niveauer, hvilket ikke var tilfældet for øjeblikket.

Indlæg: Bogdan Brunon Wenta, Cécile Kashetu Kyenge, Mohamed Youssouf Goumaneh (Djibouti), Louis Michel, Musa Hussein Naib (Eritrea), Neoklis Sylikiotis, Abadula Gemeda Dago (Etiopien), Bodil Valero, Halifa Sallah (Gambia), Thomazeau Price Cyprien (Haiti), Michael Gahler, Abdikadir Omar Aden (Kenya), Martina Werner, Uladi Mussa (Malawi), Ahamada Soukouna (Mali), Anna Záborská, Amadou Dioffo (Niger), Pedro Silva Pereira, Teresa Jiménez-Becerril Barrio, Dariusz Rosati, Julie Ward, Babiker Mohamed Tom Bakhit (Sudan), Jacob Oulanyah (Uganda), Daniel K. Shumba (Zimbabwe), Prim Pujals Nolasco (Den Dominikanske Republik) og Domenico Rosa (Europa-Kommissionen).

Medlemmerne understregede behovet for at rette op på de grundlæggende årsager til migration, da fattigdom stadig var én af de faktorer, som førte til migration. Nogle medlemmer mindede om, at migration kunne være til fordel for alle, hvis den var velorganiseret og foregik i overensstemmelse med internationale forpligtelser. Nogle medlemmer nævnte, at den fælles Valletta-handlingsplan var ufuldstændig, og der er blevet stillet spørgsmål om gennemførelsen af EU's Nødtrustfond for Afrika. Der blev givet udtryk for bekymring over forhandlinger om en række tilbagetagelsesaftaler og forsøg på at prioritere migration over udvikling.

Vincent Cochetel afsluttede debatten.

9.

Beretning fra de økonomiske og sociale partnere

Redegørelse ved Yves Somville, formand for Udvalget om Opfølgning af AVS-Anliggender i Det Europæiske Økonomiske og Sociale Udvalg

Yves Somville, formand for Udvalget om Opfølgning af AVS-Anliggender i Det Europæiske Økonomiske og Sociale Udvalg, redegjorde for den seneste og den kommende virksomhed i opfølgningsudvalget.

Indlæg: Halifa Sallah (Gambia).

Talerne besvarede spørgsmålet.

(Mødet hævet kl. 18.35)